
Извештај о раду Управе градске општине Врањска Бања за 2025.годину

________________________________________________________________________
        На основу члана 58. став 1. тачка 7) Статута градске општине Врањска Бања (,,Службени гласник града Врања“, број 20/2023) и члана 15. став 1. тачка 7. Одлуке о организацији Управе градске општине Врањска Бања (,,Службени гласник града Врања“, бр. 5/2018 и 14/2019) начелник Управе градске општине Врањска Бања, Скупштини градске општине Врањска Бања, доставља
ИЗВЕШТАЈ О РАДУ УПРАВЕ ГРАДСКЕ ОПШТИНЕ
ВРАЊСКА БАЊА ЗА 2025.ГОДИНУ

       У складу са обавезама које проистичу из члана 58. став 1. тачка 7) Статута градске општине Врањска Бања (,,Службени гласник града Врања“, број 20/2023) Управа градске општине Врањска Бања доставља извештај о свом раду на извршењу послова из надлежности  Градске општине Врањска Бања, Председнику, Већу градске општине и Скупштини градске општине, по потреби, а најмање једном годишње.
       Иста обавеза прописана је и одредбама члана 15. став 1. тачка 7. Одлуке о организацији Управе градске општине Врањска Бања (,,Службени гласник града Врања“, број 5/2018 и 14/2019),

       Одредбом члана 52. Закона о локалној самоуправи (,,Службени гласник Републике Србије“, број129/2007, 83/2014 –др. закон, 101/2016 – др.закон, 47/2018 и 111/2021-др.закон) прописана је надлежност општинске управе, која се реализује кроз:

      1) припремање нацрта прописа и других аката које доноси скупштина  општине,  председник општине и веће општине;

      2) извршавање одлуке и других аката скупштине општине, председника  општине и већа општине;

      3)  решавање у управном поступку у првом степену о правима и дужностима грађана, установа и других организација у управним стварима из надлежности  општине;

      4)   обављање послова управног надзора над извршавањем прописа и других општих аката скупштине општине;

      5) извршавање закона и других прописа чије је извршавање поверено  општини;

      6) обављање стручних и административно-техничких послова за потребе рада Скупштине градске општине, председника и Већа градске општине.

      Управа градске општине образована је као јединствени орган који врши управне послове из оквира права и дужности Градске општине Врањска Бања, као и стручне послове за потребе Председника и Већа градске општине утврђене законом, Статутом градске општине, као и других прописа града Врања и градске општине.
        Обављани послови из надлежности Управе градске општине 

       Управа градске општине обављала је послове обраде правних питања из надлежности градске општине, стручне, административно-техничке и организационе послове за потребе извршних органа  Градске општине Врањска Бања.                                                                                                                                                                                                   
   - обављала је послове из домена радних односа за органе Градске општине, послове писарнице и архиве;
   - израда Плана јавних набавки, израда Плана набавки на које се закон не примењује и рад на порталу јавних набавки;

   - вршила је послове који се односе на примену прописа из области јавних набавки и спровођење поступака јавних набавки и набавки на које се закон не примењује;                                                                                                                                        

      - пружала је правну и другу помоћ грађанима у остваривању њихових права;                                                                                                                                     

   - учествовала у поступку израде Нацрта одлуке о буџету Градске општине и обезбеђењу доношење одлуке о буџету по поступку и на начин уређен Законом о буџетском систему;                                                                                                                                 

   - редовно пратила извршење буџета и радила периодичне извештаје о извршењу буџета  Градске општине Врањска Бања;
   - учествовала у поступку израде Нацрта одлуке о завршном рачуну Градске општине  Врањска Бања за предходну годину;
   - израда уговора, решења и осталих аката поводом одржавања манифестација у Врањској Бањи;

 - припремала финансијске планове за потребе Управе и других органа Градске општине и пратила њихово извршење,периодичне извештаје, као и једномесечне извештаје о приходима и расходима према Управи за трезор и остале финансијске послове: пријем, завођење и књижење рачуна; књижење извода; попуњавање месечног
  извештаја о приходима и расходима према Управи за трезор;
       - израда шестомесечног и деветомесечног извештаја; израда завршног рачуна; рад у Централном регистру рачуна; обрачунавање ПДВ-а и електронско плаћање рачуна;

       - израда Програма уређења грађевинског земљишта у јавној својини на подручју Градске општине Врањска Бања за 2025.годину и његова реализација;

    - вршен је попис имовине и обавеза Градске општине Врањска Бања за 2024.годину и достављен Већу градске општине и Интерној ревизији града Врања на усвајање;

       - обављани су послови који се односе на уређење и развој комуналне делатности и обезбеђивању услова за њено обављање;
       -  праћено је извршење програма уређења грађевинског земљишта;
       - припремане су информације, стручне анализе, мишљења, извештаји, белешке, дописи, захтеви и други материјал за председника;
       -  решавало се по представкама, захтевима и молбама грађана;
       - рађени су послови везани за планирање, припрему и реализацију развојних пројеката и капиталних инвестиција других инвеститора као и у области јавне инфраструктуре;
       - припремање комплетне документације за издавање потребних дозвола и подношење захтева у ЦЕОП;
       - комуникација са надлежним установама и институцијама на локалном, регионалном и републичком нивоу, не владиним организацијама и донаторима у вези економског развоја Градске општине;
       - припремани су пројекти који се односе на капитална улагања у јавну инфраструктуру и писање осталих пројеката за аплицирање ка домаћим и страним донаторима; 

     -  рађено је дефинисање пројектних задатака за израду пројектне документације, праћење израда пројеката и сарадња са главним и одговорним пројектантима;
     - вршена је провера комплетне грађевинске документације, реализације извођења грађевинских радова и пријем обављених радова;
     - увођење извођача у посао у име инвеститора, сарадња са извођачима радова, контрола над стручним надзором при реализацији пројеката, извештавање о обиму и квалитету извршених послова и пријем обављених радова;
    - праћени су конкурси и јавни позиви у вези израде пројектних предлога и вршена је имплементација пројеката из делокруга надлежности Градске општине Врањска Бања;
    - вршена је координација између Градске општине, надзора и извођача;
    - обављани су послови у вези са презентацијом инвестиционих потенцијала  Градске општине;
    - вршена је идентификација неопходних планско-техничких и имовинских услова за реализацију капиталних пројеката, и у том смислу припремење и прибављање одговарајуће документације од надлежних служби и органа града Врања;
    - припремање и прикупљање документације за јавне позиве – конкурсе;

      -  обављани су послови набавке и пријем ствари и опреме и њихово одржавање и руковање и старало се о осигурању имовине; 
     - обављани су послови везани за заштиту и унапређење животне средине, у складу са актима Града;
    -  вршена је набавка ствари и опреме, ситног инвентара и потрошног материјала;

    - вршен је пријем, контрола исправности и евиденција улазних рачуна;

     -  рађено је упоређивање рачуна са спецификацијама из понуда;
    -  сагласности на рад посебних Комисија за попис имовине, обавезе и потраживања градске општине за 2024.годину;

     - рађени си Извештаји о раду Председника, Већа и Управе градске општине Врањска Бања за 2024.годину, Извештај о реализацији Програма изградње и уређења грађевинског земљишта у јавној својини на подручју Градске општине Врањска Бања за 2024.годину, Извештај о извршењу буџета Градске општине Врањска Бања за период од 01.01.2025.године до 30.06.2025.године и Извештај за период од 01.01.2025.године до 30.09.2025.године; Извештај посебних Комисија за попис имовине, обавезе и потраживања  Градске општине Врањска Бања за 2024.годину; Извештај о спроведеном програму ,,Бањско културно лето 2024.године“ са финансијским извештајем; Извештај Поверенику за информације од јавног значаја и заштиту података о лићности; Извештај Управном инспектору по инспекцијском надзору;
     -   послови на редовној контроли и одржавању јавне расвете;
     -   вођен је регистар запослених;

     - рад на порталу Централног регистра обавезног социјалног осигурања запослених и ангажованих лица.
     - обављани су и други послови по налогу председника Градске општине и начелника Управе.
        Такође, у извештајном периоду Управа Градске општине је обављала стручне и административно-техничке послове за рад осталих органа градске општине.  
        Донета је: Одлука о утврђивању листе службеника и оцењивача у Управи градске општине Врањска Бања за период од 01.01.2025 - 31.12.2025.године; Упутство о спровођењу оцењивања за 2025.годину;  Одлука о ангажовању ревизора за завршни рачун буџета Градске општине Врањска Бања за 2024.годину; Одлука о завршном рачуну буџета Градске општине Врањска Бања за 2024.годину;Одлука о расписивању јавног конкурса за избор начелника Управе градске општине Врањска Бања; Одлука о буџету Градске општине Врањска Бања за 2026.годину; једна Одлука о изменама и допунама одлуке о буџету Градске општине Врањска Бања за 2025.годину, Програм изградње и уређења грађевинског земљишта у јавној својини на подручју Градске општине за 2025.годину; шест измена и допуна Програма изградње и уређења грађевинског земљишта у јавној својини на подручју Градске општине Врањска Бања за 2025.годину; 
6
Извештај о раду Управе градске општине Врањска Бања за 2025.годину

________________________________________________________________________
       Финансијски план Градске општине Врањска Бања за 2025.годину;

 Измене и допуне Финансијског плана Градске општине Врањска Бања за 2025.годину; План јавних набавки Управе градске општине Врањска Бања за 2025.годину; измене и допуне Плана јавних набавки Управе градске општине Врањска Бања за 2025.годину; План набавки  градске општине Врањска Бања за 2025.год. на које се закон не примењује ( за потребе Управе и Председника); измене и допуне Плана јавних набавки и Плана набавки на које се закон не примењује Управе градске општине Врањска Бања за 2025.годину; Решење о ознакама органа Градске општине Врањска Бања за 2025.годину; Кадровски план Управе градске општине Врањска Бања за 2026.годину; Предлози решења о употреби средстава текуће буџетске резерве и остали акти Управе.                                                                                                                                   
         Из домена радних односа донето је 77 решења и уговора (оцењивање службеника у Управи градске општине, пријем у радни однос на одређено време, престанак радног односа, обављање привремених и повремених послова, престанак обављања уговорених послова, право на коришћење годишњег одмора, право на коришћење плаћеног одсуства и решења о осталим правима и дужностима из радног односа, као и уверења односно потврде по захтевима запослених).    
        Послови јавних набавки обављани су кроз израду Плана јавних набавки и Интерног плана набавки на које се закон не примењује, рад на порталу јавних набавки и спровођење поступка јавних набавки и набавки на које се закон не примењује. Спроведене су и реализоване 8 јавне набавке, 1.јавна набавка је обустављена и спроведене су 51. набавка на коју се закон не примењује. 
        Јавне набавке: Добра - спроведене су 4 јавне набавке ( електрична енергија за јавну расвету, електрична енергија за широку потрошњу, уџбеници за ученике од првог до осмог разреда основних школа на подручју Градске општине Врањска Бања и набавка адресних табли и таблица на територији ГО Врањска Бања).Укупна уговорена вредности 20.083.731,84 дин. без пдв-а, односно 23.487,287,42 дин. са пдв-ом; 
Услуге - спроведене су 2 јавне набавке (дератизација, дезинфекција и дезинсекција и пројектно техничка документација по партијама-7 партија) у укупној уговореној вредности од 2.887,690 дин.без пдв-а односно 3.139.690 дин. са пдв-ом. 

        Радови - спроведене су 2 јавне набавке (реконструкција некатегорисаног пута у насељу Ћосики у Врањској Бањи и реконструкција некатегорисаног пута у Врањској Бањи кп.бр.3017 и кп.бр.1056). Укупно уговорена вредност од 2.025,210,00 дин. без пдв-а, односно 2.430,252,00 дин. са пдв-ом.
       Набавке на које се закон не примењује: 
      Добра - спроведене су 16 набавке (бензин, храна, пиће, инвентар за одржавање хигијене, хемијска средства за чишћење, остали материјал за угоститељство, канцеларијски материјал, материјал за посебне намене, потрошни материјал, остале услуге и материјал за текуће поправке и одржавање зграда, електро материјал, рачунарска опрема, електронска опрема, штампачи, поклони за децу поводом новогодишњих и божићних празника, остали материјал за превозна средства). укупно уговорена вредност  5.366.292,57динара без пдв-а, односно 6.241.221,28 дин. са пдв-ом; 
Услуге - спроведене 29  набавке (репрезентација, ревизија, прање возила, вулканизирање возила, механичке поправке,сервисирање копир апарата, услуге штампања, медијске услуге радија и телевизије, хортикултурно уређење, стручни надзор, геодетске услуге, чишћење дивљих депонија, ангажовање и рад наменског возила са корпом за рад на висини,одржавање аутобуских стајалишта, интернет, мобилни телефон, остале услуге рекламе и пропаганде). Укупно уговорена вредност 7.756.117,00 динара без пдв-а, односно 8.781.062,00 дин. са пдв-ом;
 Радови - спроведене су 6 набавке ( одржавање некатегорисаних путева, одржавање водотокова, периодично одржавање, крпљење ударних рупа, извођење радова по Одлуци о проглашењу ванредне ситуације и одржавање саобраћајница у зимским условима). Укупна уговорена вредност 15.199.950,00 дин. без пдв-а, односно 18.239.940,00 дин. са пдв-ом;
         Такође, вођен је регистар уговора, рађен је и објављен извештај о спроведеним јавним набавкама. Праћено је извршење јавних набавки у складу за закљученим уговорима, упоређивани су рачуни у складу са понудама, вршена је примопредаја изведених радова.

         У Кабинету председника као посебној организационој јединици организован је и усклађиван рад у циљу благовременог извршавања радних задатака. Све активности у кабинету одвијале су се по плану. Вршени су послови везани за доношење програма, израду стручних пројеката и њихово спровођење.
          Обављани су послови организације и реализације промоција пословних концепата и потенцијала Градске општине за улагања; послови у вези развоја туризма, угоститељства и занатства; послови на подстицају развоја пољопривреде као и очувању, коришћењу и унапређењу природних потенцијала; послови на припреми годишњег програма рада у вези са привредним и локалним развојем Градске општине. Такође, рађена је припрема информација, стручних анализа, мишљења, извештаја и другог материјала за председника и заменика председника и решавало се по представкама, захтевима и молбама упућене кабинету.
        У Писарници Управе Градске општине, вршен је пријем и експедовање примљене поште, вршено је завођење аката и поднесака кроз доставну књигу за место, (пријем, разврставање, завођење и отпремање поште).
        Укупно примљених аката од органа Града, јавних установа, јавних предузећа и других институција који су заведени и прослеђени кроз доставну књигу за место за потребе Градске општине Врањска Бања и осталих насељених места на подручју Градске општине јесте 1558 аката. 

       Укупно послатих аката од стране Градске општине Врањска Бања било је  142 пошиљке - писма.
       Запослени у Управи градске општине Врањска Бања обављали су послове у складу са законском регулативом, Статутом Градске општине и Oдлуком о организацији Управе градске општине Врањска Бања на задовољавајући начин уз веће залагање и ангажовање, обзиром на мали број службеника у Управи градске општине.
      Тимским радом успели смо да реализијемо све предвиђене радне циљеве и задатке у извештајном периоду.
                                                                                             НАЧЕЛНИЦА УПРАВЕ 

                                                                     9                        Ивана Недељковић, с.р.                                                                                                                                                                                                           
